Зомбі. Мне, як аўтару зомбі-хорара, грэх было іх не ўзгадаць. Вы задумваліся, чаму зомбі-тэматыка зараз настолькі папулярная? За апошнія дзесяцігоддзі выйшлі сотні, калі не тысячы, фільмаў, кніг і камп’ютарных гульняў пра зомбі, і гэтая плыня не збіраецца змяншацца. На маю думку, сучасны вобраз зомбі-апакаліпсіса ўвасабляе адзін з самых вялікіх страхаў чалавецтва – страх перад глабальнай пандэміяй, які засеў у масавым падсвядомым з часоў сярэднявечных эпідэмій чумы. Сучасная масавая культура выкарыстоўвае гэты страх, каб паказытаць нервы масавага спажыўца, а той і рады.